
Kutatási munkáimat a katasztrófavédelem pedagógiai vonatkozásaival kapcsolatban végzem.
A globális kihívások, veszélyek részbeni bemutatása, és az ezekre adott válaszok, intézkedések (megelőzési, védekezési, újjáépítési) munkálatok felsorolása nemzeti és nemzetközi szinten.
A magyarországi Katasztrófavédelem szervezetének felépítése, feladatkörének, jogszabályi hátterének vizsgálata, komplexitásának és a hétköznapi élethez való kapcsolatának bemutatása.
A magyarországi katasztrófavédelem történetének bemutatása, kezdve a jogelőd, szervezett magyarországi tűzoltóságok és a polgári védelem létrejöttével.
Kutatásaim kitérnek a Somogy Megyei Katasztrófavédelmi Igazgatóság (továbbiakban: SMKI) munkájára, a megye potenciális és speciális veszélyeire, az azokra adott gyors válaszokra, a megyei szervezet kiemelkedő teljesítményére, elért sikereire, a térinformatikában bevezetett újításaira, a szervezetére, integráltságára, hatékonyságára és a jövőbeni tervekre.
Vizsgálom továbbá, hogy a SMKI hogyan biztosítja a kapcsolatot a lakossággal, ifjúsággal.
Fontos kiemelni, hogy az új Nemzeti Alaptantervben szerepel a katasztrófavédelmi ismeretek oktatása. Erre válaszul a BM Országos Katasztrófavédelmi Főigazgatóság kidolgozta a tantárgy oktatásához szükséges tanmenet-javaslatát és kidolgozás alatt állnak a tanítási segédanyagok.
A kutatásom során meg szeretném vizsgálni, hogy a katasztrófavédelem milyen módon tud további szerepvállalást végezni a pedagógiában, a magyarországi oktatási rendszer keretei között, mindezzel a katasztrófavédelmet még közelebb vinni az iskolákhoz, oktatási intézményekhez, a tanuló ifjúsághoz. 



